বিজয়ওয়াড়া জংশন রেলওয়ে স্টেশন
বিজয়ওয়াড়া জংশন রেলওয়ে স্টেশন (স্টেশন কোড:-বিজেডএ) হল অন্ধ্রপ্রদেশের বিজয়ওয়াড়া অবস্থিত ভারতীয় রেলের একটি স্টেশন, যা বিজয়ওয়াড়া রেলওয়ে বিভাগের একটি 'অ-শহরতলি মান-২' (এনএসজি-২) স্টেশন হিসেবে শ্রেণীবদ্ধ। এটি হাওড়া-চেন্নাই প্রধান লাইন ও নতুন দিল্লি–চেন্নাই প্রধান লাইন এর সংযোগস্থলে অবস্থিত, এবং হাওড়া জংশন, কানপুর সেন্ট্রাল ও নতুন দিল্লির পরে দেশের চতুর্থ ব্যস্ততম রেলওয়ে স্টেশন। স্টেশনটি প্রতিদিন প্রায় ১.৪০ লক্ষ যাত্রী, ১৯০ টিরও বেশি এক্সপ্রেস ও ১৭০ টি মালবাহী ট্রেনের পরিষেবা প্রদান করে। এটি ভারতীয় রেলের অন্যতম প্রধান রেলওয়ে জংশন এবং একটি জাতীয়ভাবে গুরুত্বপূর্ণ বিরতিস্থল।